Δεν υπάρχει μία μοναδική εξέταση που μπορεί να επιβεβαιώσει την άνοια. Για αυτό, γιατρός θα χρησιμοποιήσει μία σειρά τεστ και εξετάσεων, όπως:
Ένα πλήρες ιατρικό ιστορικό
Μία ενδελεχή κλινική εξέταση
Εργαστηριακές τεχνικές, συμπεριλαμβανομένων εξετάσεων αίματος
Ανασκόπηση των συμπτωμάτων, όπως αλλαγές στη μνήμη, τη συμπεριφορά και τη λειτουργία του εγκεφάλου
Οικογενειακό ιστορικό
Οι γιατροί θα καθορίσουν αν εσείς ή ένα αγαπημένο σας πρόσωπο βιώνει συμπτώματα άνοιας με μεγάλο βαθμό βεβαιότητας. Ωστόσο, μπορεί να μην είναι σε θέση να καθορίσουν τον ακριβή τύπο άνοιας. Σε πολλές περιπτώσεις, τα συμπτώματα των διαφόρων μορφών της νόσου αλληλεπικαλύπτονται, καθιστώντας τη διάκριση δύσκολη.
Ορισμένοι επαγγελματίες υγείας διαγιγνώσκουν άνοια χωρίς να συγκεκριμενοποιήσουν τον τύπο. Σε αυτή την περίπτωση, ίσως επιθυμείτε να επισκεφθείτε έναν ιατρό που εξειδικεύεται στη διάγνωση και την αντιμετώπιση της ασθένειας. Οι εν λόγω ιατροί ονομάζονται νευρολόγοι. Ορισμένοι γηρίατροι επίσης ασχολούνται με τη διάγνωση της άνοιας.